1.  นโยบายและภาพรวม การประกอบธุรกิจ

บริษัท ไทยมิตซูวา จำกัด(มหาชน) ได้เริ่มก่อตั้งขึ้นเมื่อวันที่ 4 พฤศจิกายน 2530
โดยบริษัทแม่ที่ประเทศญี่ปุ่น คือ บริษัท มิตซูวา อิเล็คทริค อินดัสตรี จำกัด
ซึ่งเป็นหนึ่งในผู้นำด้านการผลิตและประกอบชิ้นส่วนพลาสติก
ภายใต้การบริหารงานของตระกูล“ยามาด้า” โดยมีวัตถุประสงค์การประกอบธุรกิจ
ผลิตและประกอบชิ้นส่วนพลาสติกวิศวกรรม(Engineering Plastic Parts)
เพื่อจำหน่ายให้แก่ผู้ผลิตสินค้าต้นแบบ หรือ Original Equipment Manufacturer (OEM)
ซึ่งปัจจุบันนี้ ประเทศไทยเป็นฐานการผลิตสำคัญของบริษัทแม่

วันที่ 5 กุมภาพันธ์ 2546 บริษัทได้เพิ่มทุนจดทะเบียนเป็น 199.5 ล้านบาท และแปรสภาพจาก
บริษัทจำกัด เป็น บริษัทมหาชนจำกัด และเข้าจดทะเบียนในตลาดหลักทรัพย์ เอ็มเอไอ (mai)
ชื่อย่อว่า “ TMW” ตั้งอยู่ที่ 31 หมู่ 2 ถนนลาดหลุมแก้ว ตำบลบ้านฉาง อำเภอเมือง
จังหวัดปทุมธานี 12000

บริษัทได้ลงทุนร่วมกับบริษัท มิตซูวา อิเล็คทริค อินดัสตรี จำกัด เพื่อก่อตั้งบริษัท มิตซูวา เพรสซิชั่น
พลาสติก (อู๋ซี) จำกัด ซึ่งเป็นบริษัทที่จดทะเบียนในประเทศจีน โดยมีสัดส่วนการลงทุน
ในอัตราร้อยละ 50 ต่อ 50 ประกอบธุรกิจผลิตและประกอบชิ้นส่วนพลาสติกเช่นเดียวกับบริษัท
อยู่ในพื้นที่ A-A Machiner & Electronics Park, Wu Xi National Hi-tech Zone
ประเทศจีน และเมื่อวันที่ 25 พฤษภาคม 2559
บริษัทได้รายงานต่อตลาดหลักทรัพย์ตามข่าวที่ปรากฏในเว็บไซต์ว่า
บริษัทและบริษัทแม่อยู่ในระหว่างดำเนินการเกี่ยวกับการขายเงินลงทุนให้กับผู้ซื้อกิจการรายหนึ่งในประเทศจีน

กลุ่มบริษัทมิตซูวาทั้งในญี่ปุ่นและไทยประกอบธุรกิจ
โดยมีวัตถุประสงค์และความมุ่งมั่นในแนวทางเดียวกันเพื่อผลิตสินค้าและพัฒนางานสินค้าให้อยู่ระดับคุณภาพและเทคนิคที่ทันสมัยตามความต้องการของลูกค้าที่นำสินค้าที่ผลิตจากบริษัทไปใช้ในอุตสาหกรรมผลิตรถยนต์และอุปกรณ์เครื่องใช้สำนักงาน
เครื่องใช้ไฟฟ้าต่างๆรวมถึงกล้องถ่ายรูปได้อย่างมั่นใจ
ซึ่งเป็นไปตามนโยบายคุณภาพทุกกระบวนการตั้งแต่การนำวัตถุดิบคุณภาพใช้ในการผลิต
ผ่านกระบวนการผลิตที่ดูแลควบคุมการผลิตโดยผู้เชี่ยวชาญไทยและญี่ปุ่นจนได้สินค้าที่ผลิตออกมาตรงตามคุณภาพและมาตรฐานที่กำหนดโดยลูกค้า
นโยบายการปฏิบัติงานนี้ พนักงานทุกระดับได้ยึดมั่นไว้ในการปฏิบัติงานอย่างสม่ำเสมอ

โรงงานที่ปทุมธานี มีทั้งสิ้น 7 โรง กับ คลังสินค้า 5 แห่ง และที่โคราช มีโรงงาน 1
โรงที่ผลิตและประกอบชิ้นส่วนพลาสติก และ โรงงานอีก 1 โรง
ที่ผลิตและประกอบชิ้นส่วนแมกนีเซียมซึ่ง เป็นกรอบภายนอกของกล้องถ่ายรูปแบรนด์ญี่ปุ่นที่มีชื่อเสียง
เช่น แคนนอน โซนี่ นิคอน และฟูจิ เป็นต้น ทั้สองโรงงานอยู่ที่ 159 หมู่ 6 ตำบลท่าอ่าง
อำเภอโชคชัย จังหวัดนครราชสีมา 30190 และคาดว่า ในปี 2559 โรงงานที่ปทุมธานี
จะเปิดโรงที่ 8 เพื่อขยับขยายพื้นที่การผลิตอีกหนึ่งโรง ขณะนี้
ตัวโรงงานก่อสร้างเสร็จแล้วและอยู่ในระหว่างการติดตั้งและทดสอบการทำงานของเครื่องจักรและอุปกรณ์ต่างๆ

โครงสร้างการถือหุ้นของกลุ่มบริษัท

  11.63%

52.04%

59.25%

50% 50% 100%

100%

  1..บริษัทร่วม

บริษัท มิตซูวา เพรสซิชั่น พลาสติก (อู๋ซิ) จำกัด มีผู้ถือหุ้น ดังนี้

1.  บริษัท ไทยมิตซูวา จำกัด (มหาชน) เป็นผู้ถือหุ้นร้อยละ 50

2. บริษัท มิตซูวา อิเล็กทริค อินดัสตรี จำกัด เป็นผู้ถือหุ้นร้อยละ 50

  2. บริษัทย่อย

  1. บริษัท แรนนี่ จำกัด ปัจจุบันเป็นบริษัทซึ่งไม่มีการประกอบพาณิชย์กิจมาตั้งแต่ปี 2543

  บริษัท ไทยมิตซูวา จำกัด (มหาชน) เป็นผู้ถือหุ้นร้อยละ 100

  3. สาขานครราชสีมา มีโรงงาน 2 โรง ได้แก่

  1. โรงงานผลิตภัณฑ์พลาสติก

  2. โรงงานผลิตภัณฑ์แมกนีเซียม

ความสัมพันธ์กับบริษัทแม่

บริษัท มิตซูวา อิเล็กทริค อินดัสตรี จำกัด เป็นบริษัทแม่อยู่ในญี่ปุ่น ถือหุ้นบริษัทในสัดส่วน 59.25%
ในระหว่างปี2558 บริษัทมีธุรกรรมทางการค้าที่เกี่ยวข้องกันกับบริษัทแม่ กล่าวคือ บริษัทขายสินค้า
182.6 ล้านบาท คิดเป็นสัดส่วน 8.4% ของรายได้จากการขายของบริษัท บริษัทซื้อวัตถุดิ 67.7
ล้านบาท คิดเป็นสัดส่วน 7.5% ของวัตถุดิบและวัสดุสิ้นเปลืองใช้ไปของบริษัท
และบริษัทจ่ายค่าบริการทางเทคนิค 44.3 ล้านบาท เ คิดเป็นสัดส่วน 2%
ของรายได้จากการขายของบริษัท

2. ลักษณะการประกอบธุรกิจ

บริษัทมีรายได้จากการประกอบธุรกิจหลัก 3 กลุ่ม ดังนี้

1.  ผลิตภัณฑ์ชิ้นส่วนพลาสติก

2.  ผลิตภัณฑ์ชิ้นส่วนแมกนีเซียมสำหรับโครงกล้องถ่ายรูป

3.  แม่พิมพ์

  โครงสร้างรายได้

รายได้จำแนกตามส่วนงานผลิตและจำหน่าย (หน่วย-ล้านบาท)

  --------------------------------------- ---------- ------- ---------- ------- ---------- ------- ---------- ------- ---------- -------
  รายได้จากการขาย                          ปี 2558     สัดส่วน   ปี 2557     สัดส่วน   ปี 2556     สัดส่วน   ปี 2555     สัดส่วน   ปี 2554     สัดส่วน

  ผลิตภัณฑ์ชิ้นส่วนพลาสติก                       1,503.39   69%     1,503.10   77%     1,688.88   77%     1,773.83   75%     1,251.64   77%

  ผลิตภัณฑ์ชินส่วนแมกนีเซียมสำหรับโครงกล้องถ่ายรูป   473.86     22%     341.43     17%     350.03     16%     458.59     19%     253.27     16%

  แม่พิมพ์                                   193.77     9%      114.59     6%      150.79     7%      141.86     6%      122.75     8%

  รวมทั้งสิ้น                                 2,171.02   100%    1,959.11   100%    2,189.70   100%    2,374.28   100%    1,627.66   100%
  --------------------------------------- ---------- ------- ---------- ------- ---------- ------- ---------- ------- ---------- -------

รายได้จากการขายชิ้นส่วนผลิตภัณฑ์พลาสติก (ปทุมธานี และ โคราช) - แยกประเภทอุตสาหกรรม

  -------------------------- ---------- --------- ---------- --------- ---------- ---------
  ประเภทอุตสาหกรรม            ปี 2558     สัดส่วน     ปี 2557     สัดส่วน     ปี 2556     สัดส่วน

  รถยนต์                      787.27     52.37%    797.61     53.27%    961.48     56.93%

  เครื่องใช้สำนักงาน             613.13     40.78%    590.63     39.45%    595.09     35.23%

  เครื่องใช้ไฟฟ้าภายในบ้าน        100.72     6.70%     101.37     6.77%     117.7      6.97%

  เครื่องใช้ไฟฟ้าและอิเล็กทรอนิกส์   2.28       0.15%     7.61       0.51%     14.61      0.87%

  รวม                        1,503.40   100.00%   1,497.22   100.00%   1,688.88   100.00%
  -------------------------- ---------- --------- ---------- --------- ---------- ---------

รายได้จากการขายผลิตภัณฑ์ชิ้นส่วนแมกนีเซียมสำหรับโครงกล้องถ่ายรูป ปี 2558– แยกรายลูกค้า

  -------------------------- ----------------------- --------------------
  ชื่อลูกค้า                     จำนวนเงิน (ล้านบาท)       สัดส่วน %

  แคนนอน                     138.75                  29.28

  โอลิมปัส                     57.09                   12.05

  โซนี่                        97.09                   20.49

  นิคอน                       46.36                   9.78

  ฟูจิ                         134.58                  28.40

  รวม                        473.86                  100.00
  -------------------------- ----------------------- --------------------

2.1 ลักษณะผลิตภัณฑ์

2.1.1 ผลิตภัณฑ์พลาสติก แบ่งออกเป็น 3 ประเภท

1.  ผลิตภัณฑ์ชิ้นส่วนพลาสติกสำหรับเครื่องใช้ไฟฟ้า และเครื่องใช้อิเล็กทรอนิกส์
    ประเภทออดิโอวิชชวล(Audio Visual) เช่น หน้ากาก (Cover) และปุ่มควบคุม
    (Button) ต่างๆ ของเครื่องเล่น วีดีโอเทป (VCR) ดีวีดี (DVD Player) วิทยุติดรถยนต์
    (Car Stereo ) และโครงเครื่องเล่นวีดีโอเทป โครงโทรทัศน์ชนิดจอแบน(Flat Screen
    Television) โครงกล้องวิดีโอดิจิตอล (Handy cam) และโครงกล้องถ่ายรูป (Camera)

2.  ผลิตภัณฑ์ชิ้นส่วนพลาสติกสำหรับเครื่องใช้ในสำนักงาน (Office Automation)
    และเครื่องใช้ไฟฟ้าภายในบ้าน (Home Appliances) เช่น โครง (Body)
    ของเครื่องแฟกซ์ (Facsimile) เครื่องถ่ายเอกสาร (Copier) และ เครื่องพิมพ์งาน
    (Printer) แป้นพิมพ์คอมพิวเตอร์ โครงเครื่องปรับอากาศ (Air Conditioner)
    หน้ากากและรีโมตคอนโทรลสำหรับเครื่องปรับอากาศ โครงพัดลมดูดอากาศ (Ventilator)
    โครงเครื่องรับโทรศัพท์ และ โครงเครื่องไมโครเวฟ (Microwave Oven) เป็นต้น

3.  ผลิตภัณฑ์ชิ้นส่วนพลาสติกสำหรับรถยนต์(Automobile) รถกระบะ (Pick Up)
    และจักรยานยนต์ (Motorcycle) เช่น บังโคลน (Fender)
    รถจักรยานยนต์ส่วนหน้าและหลัง แผงกันชน (Bumper) กระจกข้าง (Door Mirror)
    คันจับประตู (Door Handle) และ ที่ปัดน้ำฝน เป็นต้น

    2.  ผลิตภัณฑ์ชิ้นส่วนแมกนีเซียมสำหรับโครงกล้องถ่ายรูป (Camera Body Frame)

    3.  การให้บริการรับจ้างผลิต/ซ่อม และปรับปรุงแม่พิมพ์สำหรับผลิตชิ้นส่วนพลาสติก
        (Molding Service)

บริษัทใช้เทคโนโลยีการผลิตเช่นเดียวกับที่บริษัทแม่ใช้อยู่ในปัจจุบัน
ภายใต้การกำกับดูแลอย่างใกล้ชิดในทุกขั้นตอนการผลิตโดยผู้เชี่ยวชาญชาวญี่ปุ่น ดังนั้น
คุณภาพผลิตภัณฑ์ที่ออกจากกระบวนการผลิตก่อนส่งมอบลูกค้า จึง
อยู่ภายใต้มาตรฐานเดียวกับผลิตภัณฑ์ที่ผลิตในญี่ปุ่น

การประกอบธุรกิจผลิตภัณฑ์ชิ้นส่วนพลาสติกและชิ้นส่วนแมกนีเซียมสำหรับโครงกล้องถ่ายรูป
ได้รับการส่งเสริมการลงทุนจากสำนักงานส่งเสริมการลงทุน(บีโอไอ)

2.2 การตลาดและการแข่งขัน

การตลาด

บริษัทรับจ้างผลิตผลิตภัณฑ์ชิ้นส่วนพลาสติกและชิ้นส่วนแมกนีเซียมสำหรับโครงกล้องถ่ายรูป

- ลักษณะผลิตภัณฑ์ที่ผลิตผ่านการประเมินวิเคราะห์โดยช่างเทคนิคและวิศวกรที่มีประสบการณ์ยาวนาน
และ มีความทักษะความชำนาญในงานผลิตชิ้นงานเป็นพิเศษ

- จำหน่ายด้วยราคาที่ตกลงกัน

- ใส่ใจการดูแลด้านบริการต่างๆ โดยยึดหลักความสัมพันธ์ที่แน่นแฟ้นในระยะยาว

-
มุ่งมั่นในการพัฒนาการผลิตและเทคโนโลยีการผลิตอย่างต่อเนื่องด้วยความร่วมมือร่วมใจกับบุคคลากร
และ ด้วยเทคนิคการผลิตทันสมัยที่ใช้กันในญี่ปุ่นจากบริษัทแม่

กลุ่มลูกค้าเป้าหมาย

ผู้ประกอบการที่เป็นผู้ผลิตสินค้าต้นแบบ (Original Equipment Manufacturer)
ที่มีชื่อเสียงเป็นที่รู้จักกันดีในภูมิภาคอื่นในโลก แบรนด์ญี่ปุ่นที่รู้จักแพร่หลายไปทั่วโลก เช่น โซนี่
แคนนอน ฮอนด้า นิคอน ฟูจิ ซูซูกิ และ อีซูสุ เป็นต้น
ฐานลูกค้าของบริษัทจะไมกระจุกตัวอยู่ที่ลูกค้ารายหนึ่งรายใด
เพื่อลดความเสี่ยงจากการพึ่งพิงลูกค้ารายหนึ่งรายใดมากเกินไป

การจัดจำหน่ายและช่องทางการจัดจำหน่าย

บริษัทจัดจำหน่ายโดยตรงให้กับลูกค้า ที่มีแหล่งผลิตสินค้าในประเทศและในต่างประเทศ
ที่ผลิตสินค้าแบรนด์ญี่ปุ่นที่มีชื่อเสียง เป็นที่รู้จักกันอย่างดี

ภาวะอุตสาหกรรมและการแข่งขัน

ภาวะอุตสาหกรรมพลาสติก

สรุปภาวะและแนวโน้ม

สรุปภาวะเศรษฐกิจปี 2558 ผลิตภัณฑ์พลาสติกคาดว่าจะมีปริมาณการส่งออกผลิตภัณฑ์พลาสติกเท่ากับ
1,085,942 ตัน ลดลงร้อยละ 4.37 เมื่อเทียบกับปีก่อน สินค้าที่มีการส่งออกลดลง ได้แก่
ใยยาวเดี่ยว พลาสติกปูพื้นและของที่ใช้ลำเลียงหรือบรรจุสินค้า โดยลดลง ร้อยละ148.42 19.27
และ 6.49 ตามลำดับ เมื่อเทียบกับปีก่อน
ส่วนการนำเข้าคาดว่ามีปริมาณการนำเข้าผลิตภัณฑ์พลาสติกเท่ากับ 622,279 ตัน เพิ่มขึ้น ร้อยละ
4.04 เมื่อเทียบกับปีก่อน โดยสินค้าที่มีการนำเข้าเพิ่มขึ้น ได้แก่ พลาสติกปูพื้น
เครื่องประกอบของอาคาร หลอดหรือท่อ และใยยาวเดี่ยว โดยเพิ่มขึ้น ร้อยละ 21.15 19.70
12.83 และ10.73 ตามลำดับ

แนวโน้มปี 2559
คาดว่าเศรษฐกิจไทยน่าจะมีแนวโน้มขยายตัวโดยมาตรการกระตุ้นค่าใช้จ่ายและการลงทุนของภาครัฐที่มีแนวโน้มเพิ่มขึ้นอย่างต่อเนื่อง
นอกจากนี้เศรษฐกิจประเทศคู่ค้าที่เริ่มขยายตัวดีขึ้น ประกอบกับค่าเงินบาทที่มีแนวโน้มอ่อนค่าลง
รวมทัง้ ราคาน้ำมันดิบที่น่าจะมีแนวโน้มลดลงเช่นกันซึ่งจะส่งผลดีต่อผลิตภัณฑ์พลาสติกในเชิงบวก

ภาวะอุตสาหกรรมยานยนต์

สรุปภาวะและแนวโน้มรถยนต์

อุตสาหกรรมรถยนต์ใน 10 เดือนแรกของปี 2558
ปริมาณการผลิตชะลอตัวเมื่อเทียบกับช่วงเดียวกันของปีก่อน
เนื่องจากสภาพเศรษฐกิจของประเทศชะลอตัว ประกอบกับหนีภ้ าคครัวเรือนยังคงอยู่ในระดับสูง
อย่างไรก็ตาม การส่งออกมีการขยายตัว ซึ่งเป็นการเพิ่มขึ้น ของตลาดในประเทศแถบโอเชียเนีย
ยุโรป และอเมริกาเหนือ
โดยเป็นการส่งออกรถยนต์นั่งและรถกระบะเป็นหลักสำหรับอุตสาหกรรมรถยนต์ในปี 2559 คาดว่า
การผลิตรถยนต์ประมาณ 2,150,000 คันเพิ่มขึ้น ร้อยละ 10.26
โดยแบ่งเป็นการผลิตเพื่อจำหน่ายในประเทศประมาณ 900,000 คัน เพิ่มขึ้น ร้อยละ 6.67
และเป็นการผลิตเพื่อการส่งออกประมาณ 1,250,000 คัน เพิ่มขึ้น ร้อยละ 4.17
ซึ่งสอดคล้องกับการคาดการณ์ของธนาคารแห่งประเทศไทย ที่คาดว่า ผลิตภัณฑ์มวลรวมในประเทศ
(GDP) ปี 2559 จะขยายตัวกว่าร้อยละ 3.7 และตลาดส่งออกหลักมีแนวโน้มปรับตัวดีขึ้น ตามการฟื
้นตัวของเศรษฐกิจโลกโดยแบ่งเป็นการผลิตเพื่อจำหน่ายในประเทศ ประมาณร้อยละ 40-45
และการผลิตเพื่อการส่งออกประมาณร้อยละ 55-60

สรุปภาวะและแนวโน้ม รถจักรยานยนต์

อุตสาหกรรมรถจักรยานยนต์ในช่วง 10 เดือนแรกของปี 2558
การผลิตรถจักรยานยนต์ชะลอตัวเมื่อเทียบกับช่วงเดียวกันของปีก่อนสาเหตุสำคัญเนื่องจากความต้องการของตลาดในประเทศลดลง
ซึ่งสอดคล้องกับสภาพเศรษฐกิจภายในประเทศและหนี้ภาคครัวเรือนที่อยู่ระดับสูงรวมทัง้
ภาวะภัยแล้งที่ยาวนานและราคาสินค้าทางการเกษตรตกตํ่าสำหรับอุตสาหกรรมรถจักรยานยนต์ของปี
2559การผลิตจะขยายตัว ประมาณร้อยละ10
หรือคิดเป็นปริมาณการผลิตรถจักรยานยนต์ประมาณ2,000,000 คัน
เนื่องจากเศรษฐกิจในประเทศและตลาดส่งออกหลักมีแนวโน้มปรับตัวดีขึ้น แบ่งเป็
นการผลิตเพื่อจำหน่ายในประเทศ ประมาณร้อยละ85-90และการผลิตเพื่อการส่งออกร้อยละ 10-15

ภาวะอุตสาหกรรมเครื่องใช้ไฟฟ้าและอิเล็กทรอนิกส์

สรุปภาวะและแนวโน้ม

อุตสาหกรรมไฟฟ้าและอิเล็กทรอนิกส์ในปี 2558 คาดว่าการผลิตจะปรับตัวลดลงร้อยละ 3.56
เมื่อเทียบกับปีก่อน โดยมาจากกลุ่มอุตสาหกรรมอิเล็กทรอนิกส์ปรับตัวลดลงร้อยละ 2.98
เมื่อเทียบกับ ปีก่อน โดยสินค้าในกลุ่มอิเล็กทรอนิกส์ปรับตัวลดลง ได้แก่ Semiconductor Other
IC HDDและ Printer ปรับตัวลดลงเมื่อเทียบกับปีก่อน เนื่องจากการปรับตัวลดลงของ Hard
disk drive
เป็นหลักตามความต้องการใช้คอมพิวเตอร์ส่วนบุคคลลดลงและหันไปใช้แท็บเล็ตและสมาร์ทโฟนมากขึ้น
อีกทั้ง มีการใช้ Cloud Storage ศูนย์ข้อมูลขนาดใหญ่, External HDD มากขึ้น
ทำให้ปริมาณการผลิตจะไม่มากเท่าเดิม ส่วนกลุ่มอุตสาหกรรมไฟฟ้ามีการปรับตัวลดลงร้อยละ 4.13
เมื่อเทียบกับปีก่อน ซึ่งกลุ่มเครื่องใช้ไฟฟ้าที่ปรับตัวลดลงเป็นส่วนใหญ่ ได้แก่
เครื่องปรับอากาศแบบแยกส่วนคอนเดนซิ่งยูนิตคอมเพรสเซอร์ เตาไมโครเวฟ หม้อหุงข้าว
และโทรทัศน์ เนื่องจากกำลังซือ้ ในประเทศชะลอตัวลง
และผู้บริโภคมีการระมัดระวังการใช้จ่ายมากขึ้น อีกทั้ง การส่งออกไปตลาดหลักปรับตัวลดลง
นอกจากนั้นส่วนของเครื่องรับโทรทัศน์มีผู้ผลิตบางรายย้ายฐานการผลิตไปประเทศในกลุ่มอาเซียน
โดยการผลิตเครื่องใช้ไฟฟ้ าลดลงอย่างต่อเนื่องตั้งแต่ช่วงไตรมาส 2/2558

ในปี 2559 คาดว่าอุตสาหกรรมไฟฟ้ าและอิเล็กทรอนิกส์มีการผลิตเพิ่มขึ้น ร้อยละ
0.81เมื่อเทียบกับปีก่อน โดยอุตสาหกรรมไฟฟ้าและอิเล็กทรอนิกส์จะเริ่มฟื้นตัวในไตรมาส 3 ของปี
2559 ซึ่งคาดว่า ไตรมาส 3 ของปี 2559 จะปรับตัวเพิ่มขึ้น ร้อยละ 6.55 โดยปรับตัวเพิ่มขึ้น
จากสินค้าหลายรายการโดยเฉพาะสินค้าอิเล็กทรอนิกส์ เช่น IC ซึ่งเป็นชิ้น
ส่วนสำคัญในอุปกรณ์หรือผลิตภัณฑ์อิเล็กทรอนิกส์สำเร็จรูป จากการรายงาน Semiconductor
Industry Association3(SIA) ของสหรัฐอเมริกาได้มีการคาดการณ์ว่าในปี 2559
การจำหน่าย Semiconductor จะอยู่ที่ 341 พันล้านเหรียญสหรัฐ เพิ่มขึ้นร้อยละ1.4 เมื่อเทียบกับ
ปีก่อน เนื่องจากความต้องการของชิ้น ส่วนอิเล็กทรอนิกส์เกือบทุกประเภทเพิ่มขึ้น (ยกเว้นกลุ่ม
Memory) โดยในเกือบทุกภูมิภาคคาดว่าจะมีการปรับตัวเพิ่มขึ้น ยกเว้นสหภาพยุโรป
ซึ่งกลุ่มอุปกรณ์สื่อสารไร้สาย (Wireless communication) และการใช้ชิ้น
ส่วนอิเล็กทรอนิกส์ในยานยนต์ (Automotive) จึงเป็นกลุ่มหลักที่จะขับเคลื่อนให้ความต้องการใช้ชิ้น
ส่วนอิเล็กทรอนิกส์เพิ่มขึ้น

2.3 การจัดหาวัตถุดิบ

ผลิตภัณฑ์พลาสติก บริษัทมีโรงงาน 7 โรงที่ปทุมธานีและอีก 1 โรงที่สาขาโคราช นครราชสีมา
โดยส่วนใหญ่ บริษัทสั่งซื้อวัตถุดิบจากแหล่งผลิตและจำหน่ายภายในประเทศ ซึ่งมีหลายราย
เนื่องจากประเภทผลิตภัณฑ์พลาสติกที่ลูกค้าต้องการนำไปใช้ในการผลิตสินค้าที่มีลักษณะการใช้งานที่หลากหลายรูปแบบ
ก็ต้องการคุณสมบัติของเนื้อพลาสติกที่ลักษณะแตกต่างกันในหลายรูปแบบ
ซึ่งอาจจะเป็นลักษณะแข็งหรืออ่อน เหนียวหรือเปราะ แตกหักได้ ทนความร้อน
หรือแม้กระทั่งไม่ติดไฟ ทำให้ชนิดวัตถุดิบที่ใช้ผลิตชิ้นงานจำเป็นต้องมีหลายชนิดด้วย เช่น ABS, P/C
ABS , PET, PMMA PS เป็นต้น โดยผู้จำหน่ายวัตถุดิบหลักและวัตถุดิบอื่นที่ใช้ในการผลิต
มีจำนวนไม่น้อยกว่า 30 ราย
ทำให้บริษัทพิจารณาทางเลือกได้หลายรายและสามารถต่อรองราคากับผู้จำหน่ายวัตถุดิบได้เว้นแต่กรณีที่วัตถุดิบที่ไม่มีผลิตในประเทศ
จำเป็นต้องนำเข้าแหล่งผลิตและจำหน่ายจากญี่ปุ่น

ผลิตภัณฑ์แมกนีเซียมสำหรับโครงกล้องถ่ายรูป บริษัทมีโรงงาน 1 โรงที่สาขาโคราช
อยู่ในบริเวณพื้นที่เดียวกันกับโรงงานผลิตภัณฑ์พลาสติก
บริษัทพิจารณาแหล่งผลิตและจำหน่ายจากผู้ค้าที่เสนอราคาเหมาะสมและคุณภาพของเม็ดแมกนีเซียม
ปัจจุบัน บริษัทสั่งซื้อเม็ดแมกนีเซียมจากผู้ขายในญี่ปุ่น ซึ่งแหล่งผลิตอยู่ในไต้หวัน
เนื่องจากผู้บริหารได้พิจารณาความเหมาะสมในด้านราคาและคุณภาพของเม็ดแมกนีเซียม
บริษัทไม่พบผู้ขายที่มีคุณภาพตามที่บริษัทกำหนดภายในประเทศ
จึงอาจเป็นเหตุทำให้มีความเสี่ยงในการจัดหาเม็ดแมกนีเซียมได้

3. ปัจจัยความเสี่ยง

3.1ความเสี่ยงในการประกอบธุรกิจ

สินค้าล้าสมัย

บริษัทผลิตและจำหน่ายผลิตภัณฑ์แมกนีเซียมสำหรับโครงกล้องถ่ายรูปโดยมีโรงงานผลิตอยู่ในจังเหวัดนครราชสีมา
ในปี 2558 ยอดขาย 473.86 ล้านบาท คิดเป็นร้อยละ 21.83 ของรายได้จากการขายทั้งหมด
เนื่องจากภาวะตลาดกล้องถ่ายรูปมีการแข่งขันสูง
ทั้งด้านราคาและประสิทธิภาพกล้องถ่ายรูปในด้านเทคโนโลยีและการใช้งาน
ความนิยมในบางรุ่นเปลี่ยนแปลงรวดเร็วอาจไม่ถึงปี แต่บางรุ่นยังอยู่ในความนิยมยาวนานหลายปี
ปัจจัยนี้ส่งผลกระทบต่อสินค้าคงเหลือที่สต๊อกไว้ตามประมาณการที่บริษัทได้รับจากลูกค้า
ซึ่งมีความไม่แน่นอนอยู่ เนื่องจากลูกค้าอาจขอชะลอคำสั่งซื้อในบางรุ่นได้
แต่มีโอกาสเกิดขึ้นได้แต่ไม่บ่อยครั้ง
ทำให้บริษัทต้องปรับเปลี่ยนแผนการผลิตให้มีความยืดหยุ่นเหมาะสมตามสถานการณ์ ซึ่งในบางกรณี
สินค้ารุ่นที่ล้าสมัยจากการที่ไม่มีคำสั่งซื้อจากลูกค้า ต่อมาภายหลัง
สินค้ารุ่นใหม่มีลักษณะใกล้เคียงกับรุ่นที่ถูกตัดสต๊อกเป็นสินค้าล้าสมัยแล้ว บริษัทสามารถเจรจากับลูกค้า
เพื่อให้สามารถนำกลับมาเข้าสู่กระบวนการผลิตเป็นสินค้ารุ่นใหม่ต่อไป

การพึ่งพิงบริษัทแม่

เพื่อให้สินค้าในประเทศไทยมีคุณภาพได้มาตรฐานเดียวกันกับที่สินค้าที่ผลิตในประเทศญี่ปุ่น
บริษัทจำเป็นต้องใช้เทคโนโลยีการผลิตและการตลาดและอื่นๆตามที่ระบุอยู่ในสัญญาให้ความช่วยเหลือทางเทคนิคและการพัฒนา
(Technical Service Agreement) ที่บริษัทได้ทำกับบริษัทแม่ จำนวน 2 ฉบับ
ทั้งในธุรกิจผลิตภัณฑ์พลาสติก และธุรกิจผลิตภัณฑ์แมกนีเซียมสำหรับโครงกล้องถ่ายรูป
เพื่อให้ได้รับการสนับสนุนด้านเทคโนโลยีการผลิตที่ก้าวหน้าจากประเทศญี่ปุ่นและความช่วยเหลือทางด้านการตลาดด้วย
กล่าวคือ ฉบับที่ 1
เป็นสัญญาฯให้ความช่วยเหลือทางเทคนิคและการพัฒนาของธุรกิจผลิตภัณฑ์พลาสติกได้กำหนดให้บริษัทต้องจ่ายค่าธรรมเนียมการให้บริการทางด้านเทคนิคและการพัฒนาให้บริษัทแม่ในอัตราร้อยละ
2 ของยอดขายผลิตภัณฑ์พลาสติก และฉบับที่ 2
เป็นสัญญาฯให้ความช่วยเหลือทางเทคนิคและการพัฒนาของธุรกิจผลิตภัณฑ์แมกนีเซียมสำหรับโครงกล้องถ่ายรูป
ได้กำหนดให้ใบริษัทต้องจ่ายค่าธรรมเนียมการให้บริการทางด้านเทคนิคและการพัฒนาให้บริษัทแม่ในอัตราร้อยละ
3 ของยอดขายผลิตภัณฑ์แมกนีเซียมสำหรับโครงกล้องถ่ายรูป ซึ่งในปีบัญชี 2558
บริษัทได้จ่ายชำระค่าธรรมเนียม(ค่าบริการทางเทคนิค)ให้บริษัทมแม่ รวมทั้งสิ้น 44.27 ล้านบาท

3.2 ความเสี่ยงเกี่ยวกับการเงิน

กำไรหรือขาดทุนจากอัตราแลกเปลี่ยน

ในปี 2558 บริษัทมีรายได้จากการขายและอื่นๆ ซื้อวัตถุดิบ และค่าบริการทางเทคนิค กับบริษัทแม่
เป็นจำนวน 185.9 ล้านบาท 67.7 ล้านบาท และ44.6 ล้านบาท ตามลำดับ รวมทั้งสิ้น 297.9
ล้านบาท ธุรกรรมต่างเหล่านี้อยู่ในรูปสกุลเงินดอลลาร์สหรัฐและสกุลเงินเยน
บริษัทไม่ได้มีการทำสัญญาซื้อขายอัตราแลกเปลี่ยนล่วงหน้า
เพื่อป้องกันความเสี่ยงด้านอัตราแลกเปลี่ยน

ฝ่ายบริหารประเมินว่ารายการธุรกรรมต่างประเทศส่วนใหญ่เป็นสกุลเงินเยนซึ่งไม่มีความผันผวนมาก
จึงพิจารณาว่า ไม่มีความจำเป็นที่จะต้องเพิ่มต้นทุนในการป้องกันความเสี่ยงนี้
ยกเว้นกรณีที่ฝ่ายบริหารได้ประเมินแล้วพบว่า
หากบริษัทไม่ดำเนินการป้องการความเสี่ยงจากอัตราแลกเปลี่ยน
จะเกิดความเสียหายอย่างมากต่อบริษัท

ผลต่างของอัตราแลกเปลี่ยนจากการแปลงค่างบการเงิน

ในทุกรอบไตรมาสและรอบปีบัญชี
บริษัทต้องแปลงค่างบการเงินของบริษัทร่วมจากเงินสกุลหยวนเป็นเงินบาท
เพื่อรับรู้ผลการดำเนินงานของบริษัทร่วมในงบการงินของบริษัท
ส่วนผลต่างของอัตราแลกเปลี่ยนจากการแปลงค่างบการเงินของบริษัทร่วม
บริษัทรับรู้เป็นกำไรหรือขาดทุนและแสดงไว้ในงบกำไรขาดทุนเบ็ดเสร็จอื่น
และยังกระทบต่อไปถึงรายการองค์ประกอบอื่นของส่วนของผู้ถือหุ้นที่แสดงไว้ในส่วนของผู้ถือหุ้นในงบแสดงฐานะการเงินด้วย
ทั้งนี้เพื่อให้งบแสดงฐานะการเงินของบริษัทแสดงมูลค่าเงินลงทุนในบริษัทร่วมเป็นไปตามหลักวิธีส่วนได้เสียและจัดทำขึ้นตามมาตรฐานการรายงานทางการเงิน
โดย ในรอบปีบัญชี 2558
บริษัทมีผลกำไรจากผลต่างของอัตราแลกเปลี่ยนจากการแปลงค่างบการเงิน จำนวน 4.97 ล้านบาท

3.3 ความเสี่ยงเกี่ยวกับการผลิต

วัตถุดิบสำคัญต่อการผลิต

บริษัทดำเนินธุรกิจรับจ้างผลิตผลิตภัณฑ์พลาสติกและผลิตภัณฑ์แมกนีเซียมสำหรับโครงกล้องถ่ายรูป
เม็ดพลาสติกซื้อจากแหล่งในประเทศและต่างประเทศเป็น
ส่วนเม็ดแมกนีเซียมต้องนำเข้าจากต่างประเทศ วัตถุดิบทั้งสองเป็นวัตถุดิบหลักในกระบวนการผลิต
เม็ดพลาสติกได้มาจากกระบวนการกลั่นน้ำมัน การผันผวนของราคาน้ำมันดิบในตลาดโลก
จึงมีผลต่อราคาเม็ดพลาสติก ในปี 2558 ผลิตภัณฑ์พลาสติก มีต้นทุนวัตถุดิบทางตรงเป็นสัดส่วนร้อยละ
55 ของต้นทุนผลิตภัณฑ์พลาสติก เมื่อราคาเม็ดพลาสติกปรับตัวสูงขึ้น ทำให้กำไรขั้นต้นลดลง

เม็ดแมกนีเซียมที่บริษัทต้องสั่งซื้อมาจากต่างประเทศ ในปี 2558
ผลิตภัณฑ์แมกนีเซียมสำหรับโครงกล้องถ่ายรูป มีต้นทุนวัตถุดิบทางตรงเป็นสัดส่วนร้อยละ 36
ของต้นทุนผลิตภัณฑ์แมกนีเซียมสำหรับโครงกล้องถ่ายรูป

อย่างไรก็ตาม บริษัทผู้ขายเม็ดพลาสติกโดยส่วนใหญ่มีความสัมพันธ์อันดีกับบริษัทตลอดมา
หากเกิดกรณีที่ราคาวัตถุดิบปรับตัวขึ้นตามราคาน้ำมันดิบในตลาดโลก
บริษัทมีอำนาจในการเจรจาต่อรองราคา และในส่วนของส่วนของเม็ดแมกนีเซียมก็เช่นเดียวกัน

นอกจากนั้น
การบริหารจัดการปริมาณสต๊อกวัตถุดิบเพื่อไม่ให้เกิดส่วนเกินความต้องการใช้ในการผลิตหรือ
เพื่อไม่ให้เกิดการสูญเปล่าและสูญเสีย หรือเกิดส่วนเกินหรือการสูญเสียและสูญเปล่าให้น้อยที่สุด
เป็นแนวทางสำคัญที่บริษัทยึดมั่นมาตลอดในการดำเนินธุรกิจ

3.4 ความเสี่ยงที่มีผลกระทบต่อสิทธิหรือการลงทุนของผู้ถือหุ้น

บริษัทมีผู้ถือหุ้นรายใหญ่

ปัจจุบัน บริษัท มิตซูวา อิเล็กทริค อินดัสตรี จำกัด (บริษัทแม่) ถือหุ้นอยู่ในบริษัทร้อยละ 59.25
ของจำนวนหุ้นที่จำหน่ายได้แล้วทั้งหมดของบริษัท โดยที่กลุ่มยามาด้า ถือหุ้นในบริษัทแม่เร้อยละ47.84
และถือหุ้นในบริษัทร้อยละ 11.63 ของจำนวนหุ้นที่จำหน่ายแล้วทั้งหมดของบริษัท
ทำให้กลุ่มยามาด้าสามารถควบคุมมติที่ประชุมผู้ถือหุ้นได้ในบางส่วน
ไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องกฎหมายหรือข้อบังคับบริษัทกำหนดต้องให้ได้รับเสียง 3 ใน 4 ของที่ประชุมผู้ถือหุ้น
ดังนั้น
ผู้ถือหุ้นรายอื่นอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

เงินลงทุนในบริษัทร่วมในต่างประเทศ

เนื่องจากบริษัทมีการลงทุนในบริษัท มิตซูวา เพรสซิชั่น พลาสติก (อู๋ซิ) จำกัด
บริษัทร่วมในประเทศจีน
จึงอาจได้รับผลกระทบจากการรับรู้ผลการดำเนินงานในรูปของส่วนแบ่งกำไรหรือขาดทุนของบริษัทร่วมและยังอาจได้รับผลกระทบจากผลต่างของอัตราแลกเปลี่ยนจากการแปลงค่างบการเงิน
(ตามที่ได้กล่าวในหัวข้อ “ความเสี่ยงเกี่ยวกับการเงิน”)
ซึ่งอาจจะเป็นผลกระทบทางบวกหรือทางลบ
ทำให้รายการเงินลงทุนนี้ซึ่งแสดงอยู่ในสินทรัพย์ไม่หมุนเวียนในงบแสดงฐานะการเงิน
อาจเพิ่มขึ้นหรือลดลงได้ กล่าวคือ ในปี 2558 ตามงบกำไรขาดทุนเบ็ดเสร็จ
บริษัทบันทึกผลต่างของอัตราแลกเปลี่ยนจากการแปลงค่างบการเงินที่เป็นเงินตราต่างประเทศเป็นกำไรจำนวน
4.97 ล้านบาท ซึ่งจะกระทบต่อส่วนของผู้ถือหุ้น
ตามที่ปรากฏในรายการองค์ประกอบอื่นของส่วนของผู้ถือหุ้นในงบแสดงฐานะการเงิน นอกจากน้น
บริษทยังได้รับรู้ผลขาดทุนจากการดำเนินงานของบริษัทร่วม 11.83 ล้านบาท
ซึ่งทำให้เงินลงทุนในบริษัทร่วม ณ วันที่ 31 มีนาคม ปี 2559 มีมูลค่าตามบัญชี 53.42 ล้านบาท
ลดลงจากปีก่อนซึ่งมีมูลค่าตามบัญชี 76.43 ล้านบาท

4. ทรัพย์สินที่ใช้ในการประกอบธุรกิจ

4.1 ทรัพย์สินที่สำคัญที่ใช้ประกอบธุรกิจหลัก มูลค่า ณ วันที่ 31 มีนาคม 2559 เป็นดังนี้

+-------------------+----------------------+--------+-----------------+
| ประเภท /          | ลักษณะกรรมสิทธิ         | มูลค่า   | ภาระผูกพัน        |
| ลักษณะทรัพย์สิน       |                      | ตามบัญชี |                 |
|                   |                      |        |                 |
|                   |                      | (ล     |                 |
|                   |                      | ้านบาท) |                 |
+-------------------+----------------------+--------+-----------------+
| ที่ดิน               | บริษัทเป็นเจ้าของกรรมสิทธิ์ | 95.09  | ไม่ติดภาระผูกพัน    |
| และส่วนปรับปรุงที่ดิน   |                      |        |                 |
+-------------------+----------------------+--------+-----------------+
| อาคาร             | บริษัทเป็นเจ้าของกรรมสิทธิ์ | 260.32 | ไม่ติดภาระผูกพัน    |
| และส่วนปรับปรุงอาคาร |                      |        |                 |
|                   |                      | (1     |                 |
| (ส่ว               |                      | 26.59) |                 |
| นที่อยู่ระหว่างก่อสร้าง) |                      |        |                 |
+-------------------+----------------------+--------+-----------------+
| เครื่องจ            | บร                   | 395.06 | ไม่ติดภาร         |
| ักรเครื่องมือและอุปกรณ์ | ิษัทเป็นเจ้าของกรรมสิทธิ์เค |        | ะค้ำประกันตามเงื่อน |
|                   | รื่องจักรและอุปกรณ์บางส่วน | (1     | ไขสัญญาเช่าการเงิน |
| (                 | บริษัท                 | 20.72) | ซึ่งบริษัทมีสิทธิเลือก  |
| ส่วนที่อยู่ระหว่างติดตั้ง) | ได้มาตามสัญญาเช่าการเงิน |        | ที่จะซื้อทรัพย์สินนั้นเม |
|                   |                      |        | ื่อสิ้นสุดตามสัญญาเช่า |
|                   |                      |        | โดยที่บริษัทจะต้องป  |
|                   |                      |        | ฏิบัติตามเงื่อนไขและ |
|                   |                      |        | ข้อจำกัดต่างๆที่กำหน |
|                   |                      |        | ดไว้ในสัญญาดังกล่าว |
+-------------------+----------------------+--------+-----------------+
| เครื่องตกแต่งติดตั้ง    | บริษัทเป็นเจ้าของกรรมสิทธิ์ | 3.47   | ไม่ติดภาระผูกพัน    |
| และเครื่องใช้สำนักงาน |                      |        |                 |
+-------------------+----------------------+--------+-----------------+
| ยานพาหนะ          | บริษัทเป็นเจ้าของกรรมสิทธิ์ | 10.55  | ไม่ติดภาระผูกพัน    |
+-------------------+----------------------+--------+-----------------+

ที่ดิน มีสองส่วน คือ ที่ดินที่ตั้งอยู่ในอำเภอเมืองจังหวัดปทุมธานี รวมเนื้อที่ประมาณ 37.5 ไร่
และทิ่ดินในอำเภอโชคชัย จังหวัดนครราชสีมา รวมเนื้อที่ประมาณ 21.5 ไร่

อาคารมีสองส่วน คือ ที่ปทุมธานี อาคารสำนักงาน โรงงานผลิตภัณฑ์พลาสติก 7 โรงและ 5
คลังเก็บสินค้าที่ปทุมธานีและที่สาขาโคราช อาคารสำนักงาน โรงงานผลิตภัณฑ์พลาสติก 1
โรงและคลังเก็บสินค้า และอาคารสำนักงาน โรงงานผลิตภัณฑ์แมกนีเซียม 1 โรง

เครื่องจักรหลัก ได้แก่ เครื่องฉีดกลุ่มผลิตภัณฑ์พลาสติก พร้อมกับอุปกรณ์ ทั้งที่ปทุมธานี และที่โคราช
โดยโรงงานที่ปทุมธานีมีทั้งที่เป็นโรงฉีดชิ้นงานพลาสติกและโรงประกอบชิ้นงานและพ่นสี
ส่วนโรงงานที่โคราชเป็นโรคฉีดชิ้นงานพลาสติกเท่านั้น เครื่องฉีดชิ้นงานพลาสติก
อาจมีอายุการใช้งานได้สูงถึง 20 ปี และที่โคราช อีกส่วนหนึ่งเป็น
โรงงานผลิตผลิตภัณฑ์แมกนีเซียมสำหรับโครงกล้องถ่ายรูป
มีเครื่องฉีดแมกนีเซียมพร้อมอุปกรณ์และโรงประกอบชิ้นงานและพ่นสี

5. ข้อพิพาททางกฎหมาย

-บริษัทไม่มีข้อพิพาททางกฎหมาย-

6. ข้อมูลทั่วไปของบริษัทและบริษัทในเครือ

ชื่อบริษัท : บริษัท ไทยมิตซูวา จำกัด (มหาชน)

(Thai Mitsuwa Public Company Limited)

ชื่อย่อ : TMW

เลขทะเบียนบริษัท : 0107546000032

ที่ตั้ง : สำนักงานใหญ่ ปทุมธานี

เลขที่ 31 หมู่ 2 ถนนลาดหลุมแก้ว ตำบลบ้านฉาง อำเภอเมือง จังหวัดปทุมธานี 12000

: สาขานครราชสีมา

เลขที่ 159 หมู่ 6 ตำบลท่าอ่าง อำเภอโชคชัย จังหวัดนครราชสีมา 30190

ประกอบธุรกิจ : *รับจ้างผลิต พ่นสีและประกอบผลิตภัณฑ์ชิ้นส่วนพลาสติก ที่โรงงานปทุมธานีและมี
โรงงาน สาขาโคราช นครราชสีมา ลูกค้าบริษัทเป็นผู้ผลิตเครื่องใช้ไฟฟ้าและเครื่องใช้
อิเล็กทรอนิกส์ ประเภทออดิวิชชวล; เครื่องใช้ในสำนักงานและเครื่องใช้ไฟฟ้า ภายใน บ้าน;
รถยนต์ รถกระบะและรถจักรยานยนต์

*รับจ้างผลิตซ่อมปรับปรุงและจำหน่ายแม่พิมพ์

*รับจ้างผลิตพ่นสีและประกอบผลิตภัณฑ์ชิ้นส่วนแมกนีเซียมสำหรับโครงกล้องถ่ายรูป
ที่โรงงานสาขาโคราช นครราชสีมา

Web Site : http://www.thaimitsuwa.com

โทรศัพท์ (02) 581-5558-60, (02) 581-2157-61

โทรสาร : (02) 581-6160, 02-581-3796

ทุนจดทะเบียน : 199.50 ล้านบาท

ประกอบด้วย หุ้นสามัญ 39.90 ล้านหุ้น มูลค่าหุ้นละ 5 บาท

ทุนที่ออกและชำระเต็มมูลค่า : 199.50 ล้านบาท เป็น หุ้นสามัญ 39.90 ล้านหุ้น มูลค่าหุ้นละ 5
บาท

ชื่อบริษัท : บริษัท มิตซูวาเพรสซิชั่นพลาสติก(อู๋ซี)จำกัด

ที่ตั้ง : A-A Machiner & Electronics Park, Wu Xi National Hi-tech Zone

ประกอบธุรกิจ : Plastic injection, painting, Laser and assembly

โทรศัพท์ : (86) 510-8520-0396

โทรสาร : (86) 510-8520-4899

อีเมล์แอดเดรส : Mitsuwawuxi@hotmail.com

ทุนจดทะเบียน : 5 ล้านเหรียญสหรัฐ (เทียบเท่าราคาทุนตามบัญชี 104.15 ล้านบาท)

สัดส่วนการลงทุน : ร้อยละ 50

บุคคลอ้างอิงอื่นๆ

(ก) นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

ชั้น 4, 6-7 อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์: +66(0) 2359-1200-7

โทรสาร: +66(0) 2359-1259

(ข) ผู้สอบบัญชี : 1. นางสาวศิริวรรณ สุรเทพินทร์ ผู้สอบบัญชีรับอนุญาตเลขทะเบียน 4604

2. นายวิชาติ โลเกศกระวี ผู้สอบบัญชีรับอนุญาต เลขทะเบียน 4451

3. นางสาวกมลทิพย์ เลิศวิทย์วรเทพ ผู้สอบบัญชีรับอนุญาต เลขทะเบียน 4377 บริษัท สำนักงาน
อีวาย จำกัด

ชั้น 33 อาคารเลครัชดา

193/136-137 ถนนรัชดาภิเษก

คลองเตย กรุงเทพฯ 10110

โทรศัพท์: (02) 264-9090, 264 -0777

โทรสาร: (02) 264-0789

(ค) ที่ปรึกษาทางกฎหมาย : สำนักงานเนติวรกฤตทนายความ

15/3 หมู่ 5 ซอยเพชรเกษม 39/1 ถนนเพชรเกษม แขวงบางหว้า

เขตภาษีเจริญ กรุงเทพฯ 10160

โทรศัพท์ : (02) 804-7525

โทรสาร : (02) 455-8404